ઘ ણી ઊથલપાથલ અને જાતજાતની હૈયાબળતરા પછી કર્ણાટકના મામલા પર પૂર્ણવિરામ કંઈ નહીં તો અલ્પવિરામ તો મુકાયું જ છે. ધારાસભ્યોનો વિશ્વાસ મત સંપાદન કર્યા પછી નવા મુખ્યમંત્રી કુમાર સ્વામીને શ્વાસ ખાવા માટે 6 મહિના મળ્યા છે. નવી સરકાર ત્રણ મહિનામાં પડી જશે તેવી યદ્દીયુરપ્પાની આગાહી સાચી નથી, કારણ કે ભાજપ થોડાં ઘોડા-ગધેડાં ખરીદી શકે તો પણ ધારાસભાની બેઠક ક્યારે બોલાવવી તે મુખ્યમંત્રીઓએ ઠરાવવાનું છે. 6 મહિનાથી વધુ આ ગાળો લંબાવી શકાય નહીં.